{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu pravilnika o normizaciji u Ministarstvu obrane i Oružanim snagama Republike Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"STIPE ŠIŠKO","I. OPĆE ODREDBE,\nČlanak 2. ","U članku 2. stavku 2. podstavku 3. predlaže se sljedeći tekst: \"Politika Vojnog odbora NATO-a za vojnu operativnu standardizaciju (Military Committee Policy for Military Operational Standardization)\".\nObrazloženje: Vojni odbor NATO-a je najviše vojno tijelo u NATO-u, te naziv odbora treba pisati ispravno, s početnim slovom \"V\". Velikim početnim slovom pišu se nazivi službenih tijela. Predlaže se i unos punog naziva dokumenta bez korištenja skraćenice \"MC\" za Military Committee."]
[2,"STIPE ŠIŠKO","II. PODRUČJE VOJNE NORMIZACIJE,\nČlanak 5. ","U članku 5. stavak 1. predlaže se nakon riječi \"međunarodnih\" brisanje veznika i riječi \"i stranih\". \nObrazloženje: Međunarodne norme su ujedno strane norme."]
[3,"STIPE ŠIŠKO","III. VOJNA NORMIZACIJA,\nČlanak 6. ","Ovdje je potrebno pojasniti o kojim je nacionalnim organizacijama i o kojim područjima je riječ. Na primjer, u Republici Hrvatskoj su registrirane Nacionalna organizacija konjičkih turističkih vodiča Hrvatske i Nacionalna organizacija radnica s mladima – NORMA."]
[4,"STIPE ŠIŠKO","III. VOJNA NORMIZACIJA,\nČlanak 8. ","U članku 8. stavk 2. predlaže se umjesto riječi \"dokumente\" unijeti riječ \"dokumenti\"."]
[5,"STIPE ŠIŠKO","IV. SUDJELOVANJE MINISTARSTVA I ORUŽANIH SNAGA U POSTUPKU STANDARDIZACIJE U NATO-u,\nČlanak 17. ","U članku 17. stavku 5. predlaže se prije riječi \"30. studenoga\" unijeti riječi \"najkasnije do\".\nObrazloženje: Prema trenutnom prijedlogu teksta ovoga stavka ispada kako je 30. studeni jedini datum kada se dostavljaju prijedlozi za godišnji Plan implementacije prihvaćenih NATO-ovih standardizacijskih dokumenata."]
[6,"STIPE ŠIŠKO","V. NADLEŽNOSTI USTROJSTVENIH JEDINICA,\nČlanak 23. ","Ovaj članak je nepotreban. \nObrazloženje: Zadaće ustrojstvene jedinice Ministarstva nadležne za normizaciju već su navedene u Uredbi o unutarnjem ustrojstvu Ministarstva obrane (NN 9/25)."]